Bamblė
Bamblė – šiaudinis puodo pavidalo kubilas miltams, grūdams, apyniams, plunksnoms laikyti, kraičiams vežti. Bambles pindavo iš šiaudų grįžčių ir jungdavo skaldytomis lazdyno vytelėmis ar plėšomis, lininiais ar kanapiniais perpinais. Bambles pindavo stačių arba išgaubtų šonų, įvairių dydžių, su dangčiu. Bamblėse laikydavo įvairius birius produktus. Labiausiai naudotos Rytų Aukštaitijoje, ypač Kupiškio krašte.